หวย 30 ล้าน ยังไม่จบดี เรียกพยาน 10 ปาก สอบเพิ่ม ก่อนสรุปสำนวนฟ้อง
 ,พนักงานสอบสวนคดีหวย 30 ล้าน เดินหน้าหาพยานหลักฐานต่อ เนื่องจากสำนวนยังไม่เสร็จสมบูรณ์ดี จ่อเชิญตัวพยานบุคคล ทั้งพยานปากใหม่และพยานปากเก่า สอบเพิ่มเติมอีกกว่า 10 ราย,ความคืบหน้าคดีหวย 30 ล้าน เมื่อเวลา 16.00 น. วันที่ 4 มี.ค. พล.ต.ต.กมล เหรียญราชา ผบก.ปปป. เปิดเผยว่า ในเรื่องคดีหวย 30 ล้านบาท ทาง บช.ก.มีการแต่งตั้งให้ทำงานในรูปแบบคณะทำงาน ประกอบด้วย ตำรวจจากกองปราบปราม ตำรวจ บก.ปปป. และตำรวจ บก.ปอศ. ส่วนกรณีจะดำเนินการเอาผิดตำรวจที่มีส่วนเกี่ยวข้องในคดีนี้ ต้องรอพยานหลักฐาน และพยานต่างๆ ว่ามีหลักฐานชัดเจนถึงตำรวจท่านใดบ้างที่มีส่วนเกี่ยวข้อง หลังจากนั้นคณะทำงานจะทำการสรุปผล และส่งสำนวนให้ ป.ป.ช. คาดว่าจะแล้วเสร็จภายในอาทิตย์นี้ โดยวันที่ 5 มี.ค.นี้ คณะทำงานในคดีนี้จะมีการประชุมที่ บก.ปอศ.,ขณะที่ พ.ต.อ.สุวัฒน์ แสงนุ่ม รอง ผบก.ป. เปิดเผยว่า แม้คดีดังกล่าวทางเจ้าหน้าที่จะจับกุมตัว นายปรีชา และนางรัตนาพร หรือเจ๊บ้าบิ่น ผู้ต้องหาตามหมายจับศาลอาญาในคดีดังกล่าว และได้มีการประกันตัวในชั้นศาลไปก่อนหน้านี้แล้ว แต่ในส่วนของดำเนินการด้านสำนวนคดี พนักงานสอบสวนยังคงต้องดำเนินการต่อไปจนกว่าพยานหลักฐานจะแน่นหนามากพอที่จะสามารถส่งฟ้องต่ออัยการได้ ซึ่งขณะนี้สำนวนคดีดังกล่าวยังไม่เสร็จสมบูรณ์ดี ยังคงจำเป็นที่จะต้องมีการเชิญตัวพยานบุคคลทั้งพยานปากใหม่และพยานปากเก่าที่เคยให้ปากคำก่อนหน้านี้มาสอบปากคำเพิ่มเติมอีกกว่า 10 ราย,เพื่อนำมาประกอบสำนวนคดีให้มีความมีความสมบูรณ์มากขึ้น และจะมีการติดต่อเชิญพยานเหล่านี้มาให้ปากคำกับพนักงานสอบสวน บก.ป. ในเร็ววันนี้ ส่วนจะมีการประชุมคืบหน้าคดีดังกล่าวอีกหรือไม่นั้นคงต้องรอ พล.ต.ต.ชาญ วิมลศรี รอง ผบช.ก. เป็นผู้พิจารณาอีกครั้งว่าจะมีการนัดประชุมเมื่อใด,รายงานข่าวแจ้งว่า สำหรับการแจ้งความเอาผิดกับนายตำรวจยศใหญ่ ใน จ.กาญจนบุรี นั้น บก.ปปป. สามารถดำเนินการเองได้เลย เพราะบูรณาการทำงานกันเป็นรูปคณะทำงานร่วมกันอยู่แล้ว ไม่จำเป็นต้องส่งตัวแทนเข้าแจ้งความอีก ทั้งนี้ บก.ปปป.ร้องทุกข์กล่าวโทษเองได้เลย.
พนักงานสอบสวน คดีหวย 30 ล้าน เดินหน้าหาพยานหลักฐานต่อ เนื่องจากสำนวนยังไม่เสร็จสมบูรณ์ดี จ่อเชิญตัวพยานบุคคลทั้งพยานปากใหม่และพยานปากเก่า สอบเพิ่มเติมอีกกว่า 10 ราย
หวยหาย,หวย 30 ล้าน,กมล เหรียญราชา,กองปราบปราม,กาญจนบุรี,ข่าวทั่วไป